มีร้านค้า รถเข็น แผงลอย ตั้งกีดขวางทางเท้า และมีการเทน้ำทิ้งจากการขายอาหารที่ไม่มีการแยกเศษอาหารหรือผ่านการบำบัด ลงท่อระบายน้ำบริเวณปากซอย ปรีดี พนมยงค์ 40 แขวงคลองตันเหนือ เขตวัฒนา กทม. ส่งผลให้ประชาชนไม่ได้รับความสะดวกในการใช้ทางเท้าสัญจร บางครั้งต้องเดินหลบหลีกลงบนถนน อาจเกิดอันตราย และการเทสิ่งปฏิกูลลงท่อระบายน้ำมีความสกปรกจะก่อให้เกิดปัญหาท่อระบายน้ำไม่สามารถระบายน้ำฝนได้ เกิดน้ำท่วมในอนาคต 
ต้องการขอให้เขต/กทม. กำกับดูแล ใช้มาตรการทางกฎหมาย คืนพื้นผิวทางเท้า ควบคุมร้านค้าให้จัดการน้ำทิ้งจากการขายอาหารให้ถูกต้อง เพื่อคืนความสะดวกให้กับประชาชนที่ใช้ทางเท้าและความสะอาดของเมืองต่อไป